ÍAV afhentu föstudaginn 19. desember 2003 hundruðustu íbúðina í Klapparhlíð í Mosfellsbæ . Bygging hverfisins hófst í mars 2001 og voru fyrstu íbúðir afhentar í nóvember sama ár . Sérlega rúmt er um húsin í hverfinu , en þau samanstanda af lágreistum fjölbýlishúsum og raðhúsum . Hverfið er mjög fjölskylduvænt í nálægð við skóla og leikskóla auk þess sem stutt er á góð útivistarsvæði . Kaupendur hundruðustu íbúðarinnar eru Lýður Ólafsson og Rósa H. Haraldsdóttir . Þau fluttu í íbúðina fyrir jól ásamt þremur börnum sínum . Á myndinni má sjá frá vinstri , Baldur Reynisson byggingastjóra , Lýð , Ingu Brynju Magnúsdóttur sölufulltrúa og Sverri Gunnarsson gæðastjóra .